Bonifacius etc:a dilecto filio Jacobo Gudleui, presbitero Aboensis diocesis, salutem etc:a. Sincere [deuotionis affectus, quem ad nos et Romanam geris ecclesiam, non indigne meretur, ut petitionibus tuis, illis presertim, quas ex deuotionis feruore prodire conspicimus, quantum cum Deo possumus fauorabiliter annuamus. Hinc est, quod nos tuis deuotis supplicationibus inclinati, ut liceat tibi habere altare portatile cum debita reuerentia et honore, super quo in locis ad hoc congruentibus et honestis possis per proprium sacerdotem ydoneum missam et alia diuina officia sine iuris alieni preiudicio in tua presentia facere celebrari, deuotioni tue tenore presentium indulgemus. Nulli ergo omnino homini liceat hanc paginam nostre concessionis infringere uel ei ausu temerario contraire]. Datum Rome apud Sanctum Petrum idibus augusti anno quartodecimo. N. x. de Beneuento.